Окружни комитет Савеза комунистичке омладине Југославије (СКОЈ) за Дрвар одликован je Орденом народног хероја, 20. маја 1969. године, поводом 25-годишњице немачког десанта на Дрвар. Током десанта на Дрвар, 25. маја 1944. године, погинуло је читаво руководство Окружног комитета: Душко Бурсаћ, Душко Бајић, Љубо Боснић, Разија Османовић, Зора Зељковић и Савица Соломун. Најстарији члан руководства имао је само 22 године.